Tyrkerhassel er utbredt på Balkan og i Anatolia, Transkaukasia og Nord-Iran. Den dyrkes som gatetre i mange land ettersom den tolererer forholdene i byer, tåler tørke og leirjord og er lite utsatt for skadedyr. I Norge finnes den blant annet ved NMBU på Ås og i Botanisk hage i Oslo. I forbindelse med ombyggingen av Carl Berners plass i Oslo 2008–2010 ble tyrkerhassel plantet langs Christian Michelsens gate.